टाइम8, भेरगाव, आगष्ट 31: अदालगुरिनि टंलाआव दुलाराय बिटिएडि सिदल काॺ्ट फरायसा आफादा दिनै मोनसे खौरांगिरि मेल खुङो৷ बे मेलाव दुलाराय सिदल काॺ्ट फरायसा आफाद बिटिएडि जननि आफादगिरि प्रदीप सरकारआ बाहागो लाना गोख्रों रावै सारा बिटिएडि बेंगली युब छात्र फेडारेसननि बारग’ आफादगिरि श्यामल सरकार बिथांखौ सोंखारिनानै बुङोदि, बिथाङा एससि फरायसा आफादखौ लाना खर’ सानांगौ जेबो जाहोन गैया ৷मानोना बिथाङा सासे हाग्रामा महिलारिनि पकेटआव हाबसनना थानाय मासे दाव৷ बे दावआ बिसायख’थि मोनफैब्लाल’सो बेंगली हारिनि राइजो-राजाफोरखौ लाना दर-दाम खालामो৷ बिथां श्यामल सरकारा थांनाय 15 बोसोराव बेंगली हारिनि थाखाय जेबो जौगानाय खामानि मावाखै৷ जोंनि एससि फरायसा आफादनि गेजेराव बिथाङा बुंनाय बादि जेबो खोन्दो-खोन्दो गैआ आरो जानायबो नङा৷